Na temelju čl.80 Statuta Centra za odgoj i obrazovanje Velika Gorica a u vezi s čl.5 st.2 i čl.56 st.3 Zakona o proračunu (NN144/21), te čl. 7. Pravilnika o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva rada, mirovinskog sustava, obitelji i socijalne politike (NN 12/23), Upravno vijeće Centra za odgoj i obrazovanje Velika Gorica, uz prethodnu suglasnost Ministarstva rada, mirovinskoga sustava, obitelji i socijalne politike, Klasa:550-06/23-01/41, Urbr.524-08-01-02/6-23-3 od 23.05.2023., na sjednici održanoj 09.06.2023. donosi:

**PRAVILNIK**

**O MJERILIMA I NAČINU KORIŠTENJA NENAMJENSKIH DONACIJA I VLASTITIH PRIHODA**

**CENTRA ZA ODGOJ I OBRAZOVANJE VELIKA GORICA**

OPĆE ODREDBE

Članak 1.

Ovim Pravilnikom uređuju se mjerila i način korištenja nenamjenskih donacija i vlastitih prihoda Centra za odgoj i obrazovanje Velika Gorica (dalje u tekstu: Centar).

Članak 2.

(1) Nenamjenske donacije iz članka 1. ovog Pravilnika su prihodi ostvareni od donatora fizičkih osoba, neprofitnih organizacija, trgovačkih društava i ostalih subjekata izvan općeg proračuna bez bilo kakve naknade ili protučinidbe, a kojima namjena nije utvrđena.

(2) Vlastiti prihodi Centra iz članka 1. ovog Pravilnika obuhvaća prihodi koje Centar ostvaruje od obavljanja poslova na tržištu i u tržišnim uvjetima, a koje poslove mogu obavljati i drugi subjekti izvan općeg proračuna i odnose se na poslove:

-prodaje vlastitih proizvoda nastalih u okviru radnih aktivnosti korisnika

-drugi slični poslovi

STJECANJE NENAMJENSKIH DONACIJA

Članak 3.

(1) Nenamjensku donaciju donator najavljuje dostavljanjem pisma namjere ravnateljici Centra o vrsti i vrijednosti nenamjenske donacije.

(2) Ravnateljica Centra donosi odluku o prihvaćanju ili neprihvaćanju nenamjenske donacije i načinu korištenja prihvaćene donacije te pisanim putem izvješćuje donatora o prihvaćanju / neprihvaćanju donacije.

(3) U slučaju donošenja odluke o prihvaćanju i načinu korištenja donacije, Centar i donator sklapaju ugovor o donaciji.

(4) Iznimno, ako je donator fizička osoba, ugovor o donaciji u vrijednosti do 6.636,00 eura se ne sklapa.

(5) Stjecanje nefinancijske dugotrajne imovine bez naknade (sredstvima nenamjenske financijske donacije ili donacije nefinancijske dugotrajne imovine u fizičkom obliku), moguće je samo uz prethodnu suglasnost Vlade Republike Hrvatske, ako bi takvo stjecanje prouzročilo značajnije troškove za Republiku Hrvatsku.

NAČIN KORIŠTENJA NENAMJENSKIH DONACIJA

Članak 4.

(1) Nenamjenske donacije iz članka 2. stavka 1. ovog Pravilnika, mogu se koristiti za:

-poboljšanje uvjeta života korisnika Centra

- unapređenje rada Centra

-ostale rashode poslovanja Centra

(2) Dobivene donacije ne mogu se koristiti za sponzorstva i donacije.

Članak 5.

(1) Nenamjenske donacije koristit će se u previđenim rokovima određenima namjenom ili u primjerenom roku ovisno o potrebi od dana dobivanja, u pravilu u tekućoj proračunskoj godini.

(2) Nenamjenske donacije koje nisu iskorištene u prethodnoj godini prenose se u proračun za tekuću proračunsku godinu.

NAČIN KORIŠTENJA VLASTITIH PRIHODA

Članak 6.

(1) Vlastiti prihodi iz članka 2. stavka 2. ovog Pravilnika koriste se za:

-podmirenje rashoda nastalih obavljanjem poslova na temelju kojih su vlastiti prihodi ostvareni, a osobito za podmirenje rashoda za:

-usluge tekućeg i investicijskog održavanja, komunalne usluge, dodatna ulaganja na građevinskim objektima, osiguranje imovine, ostale usluge

(2) Vlastiti prihodi ostvareni u iznosu većem od potrebnog za podmirivanje rashoda iz stavka 1. ovog članka mogu se koristiti za podmirenje ostalih rashoda redovite djelatnosti.

(3) Vlastiti prihodi koji nisu iskorišteni u prethodnoj godini, prenose se u proračun za tekuću proračunsku godinu.

PRAĆENJE, IZVJEŠTAVANJE I EVIDENTIRANJE NENAMJENSKIH DONACIJA

I VLASTITIH PRIHODA

Članak 7.

Poslove praćenja korištenja nenamjenskih donacija i vlastitih prihoda obavlja ustrojbena jedinica Ministarstva.

Članak 8.

(1) Centar vodi Registar primljenih donacija koji sadrži podatke o donatoru, vrsti i vrijednosti donacije.

(2) Registar se objavljuje na mrežnoj stranici Centra, na lako dostupan i pretraživ način i u strojno čitljivom obliku.

(3) Registar se objavljuje u roku propisanom za objavu godišnjih financijskih izvještaja.

Članak 9.

Godišnje izvješće o ostvarenju i korištenju nenamjenskih donacija i vlastitih prihoda Centra dostavlja Ministarstvu rada, mirovinskog sustava, obitelji i socijalne politike do 31. ožujka tekuće godine, za prethodnu godinu.

Članak 10.

Ovaj Pravilnik stupa na snagu 8. dana od dana objave na oglasnoj ploči Centra.

Predsjednik Upravnog vijeća

Danijel Deverić, mag. theol.

Utvrđuje se da je ovaj Pravilnik objavljen na oglasnim pločama Centra 09.06.2023. godine, te je stupio na snagu 19.06.2023. godine.

Klasa: 012-04/23-02/2

Ur.br.: 238/31-96-01-01-23-1

Velika Gorica, 09.06.2023. Ravnateljica:

Nikolina Vučković Barišić, prof.def.